**TOREK, 21.4.2020**

**ŠPORT**

* Ogrej se s tekom in poljubnimi gimnastičnimi vajami.
* Vzemi žogo in vadi vodenje žoge na različne načine: na mestu, v hoji in teku. Poskusi z levo in desno roko. Spreminjaj položaj – počepni, poklekni in usedi se. Postavi si ovire in vodi žogo med ovirami.

**SLOVENSKI JEZIK**

* Dobil si povratno informacijo in dopolnil svoj zapis »Ko odrastem bom…«, če je bilo potrebno.
* Če še nisi, izdelaj plakat ali računalniško predstavitev za govorni nastop – moj poklicni načrt (DZ, str. 63, 5. naloga) Pri tem upoštevaj vse, kar si se do zdaj naučil.
* Vadi pred ogledalom za govorni nastop, ki ga boš opravil v prihodnjem mesecu.

**MATEMATIKA**

* Preberi si spodnjo razlago in ponovi postopek računanja pri **pisnem deljenju brez prehoda**.
* Razlago si lahko ogledaš tudi na posnetku:

<https://www.youtube.com/watch?v=dO20Z35bgs4>

**POZOR!** Pri PREIZKUSU bomo mi PISNO MNOŽILI DRUGAČE, kot je na posnetku. MNOŽILI bomo, kot smo se že učili pri pisnem množenju – da podpisujemo pod PRVI FAKTOR oz. MNOŽENEC!

* V zvezek reši spodnje račune. Nauči se pravilno podpisovati, ker ti bo to koristilo pri naslednjih urah računanja z ostankom. Ne pozabi tudi na preizkus.

4 4 8 : 4 = 6 9 6 : 3 = 2 8 4 : 2 = 3 6 6 : 3 =

8 0 4 : 4 = 3 0 9 : 3 = 9 0 6 : 6 = 5 0 5 : 5 =

**PISNO DELJENJE brez prehoda**

 **IZRAZI PRI DELJENJU**

 **27 : 3 = 9**

 **DELJENEC DELITELJ KOLIČNIK**

 **deljeno je enako**

 Kako računamo? OD LEVE PROTI DESNI!

 *Mesto začetka računanja si pri učenju označim s piko.*

 **.** Računam tako:

6 : 3 = 2 *(zapišem 2) Množim v obratno smer 2 ∙ 3 = 6, nič mi ne manjka do 6, zato pod 6 podpišem 0. 9 prepišem dol (k ničli)*

9 : 3 = 3 *(zapišem 3) Množim v obratno smer 3 ∙ 3 = 9, nič mi ne manjka do 9, zato pod 9 podpišem 0. 3 prepišem dol (k ničli).*

3 : 3 = 1 *(zapišem 1) Množim v obratno smer 1 ∙ 3 = 3, nič mi ne manjka do 3, zato pod 3 napišem 0.*

*KONEC RAČUNA.*

 **6 9 3 : 3 = 2 3 1**

1. **9**
2. **3**

**0** *Tukaj se račun konča,*

**=** *ker zgoraj ni več nobenega*

 *števila, ki bi ga prepisali dol.*

*Naredim še preizkus…*

P: 2 3 1 ∙ 3

 **6 9 3** *Rezultat je enak* ***deljencu***,

 *to pomeni, da sem računal prav.*

*Opomba: Zakaj pišemo 0, kadar je ostanek 0? Ker se s tem že učimo podpisovanja pri računanju z ostankom pri naslednjih urah.*

Kako računam, če je **v deljencu ničla**…

Kaj se zgodi, ko 0 delim z nekim številom? Kaj ugotovim?

0 : 2 = 0, ker je 0 ∙ 2 = 0

**Kadar 0 delim** s katerim koli drugim številom, **dobim vedno 0.**

0 : 7 = 0, ker je 0 ∙ 7 = 0

0 : 8 = 0, ker je 0 ∙ 8 = 0

6 0 6 : 6 = 1 **0** 1

0 0 Ne pozabi, da **vedno, ko 0 delim** z nekim številom, **dobim 0**!!!

1. 6

0 ost. P: 1 0 1 ∙ 6

 = 6 0 6

**DRUŽBA**

* Preberi snov v učbeniku na straneh 64 in 65 (Od obrti do industrije).
* Na spletni strani si lahko ogledaš tudi posnetek: [https://www.radovednih-pet.si/vsebine/rp4-dru-sdz-osn/#](https://www.radovednih-pet.si/vsebine/rp4-dru-sdz-osn/)
* Premisli, katere obrtne delavnice in tovarne poznaš v svojem kraju.
* V zvezek napiši naslov **Od obrti do industrije** in prepiši spodnji zapis.

**OBRT**

je dejavnost, pri kateri izdelke izdelujejo, popravljajo ali opravijo neko storitev OBRTNIKI V DELAVNICAH.

Storitev je opravljena ROČNO, pri čemer si pomagajo z orodji in stroji.

IZDELKI narejeni po želji in načrtu kupca oz. naročnika.

OBRTNIK izdelek v celoti IZDELA SAM.

Delo poteka počasneje, naredijo manj izdelkov.

Vrste obrti:

mizarstvo, kovaštvo, lončarstvo, suhorobarstvo, …

**INDUSTRIJA**

je dejavnost, ki je namenjena predvsem izdelovanju novih izdelkov. Izdelke izdelujejo oz. delo nadzorujejo DELAVCI V TOVARNAH.

Izdelki so narejeni s pomočjo STROJEV in ROBOTOV.

IZDELKI narejeni po istem vzorcu.

Vsi so med seboj enaki.

DELAVEC v tovarni izdeluje samo en del izdelka. Na koncu vse dele sestavijo v celoto.

Delo poteka hitreje, naredijo več izdelkov.

Vrste industrije:

tekstilna, prehrambna oz. živilska, lesna, papirna, avtomobilska,…